**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2023. március 22-i ülésére)

**Tárgy: A 134/2022. SZÁMÚ KÉPVISELŐ-TESTÜLETI HATÁROZAT MÓDOSÍTÁSA**

A Képviselő-testület a 65/2022. számú határozatával, illetve annak mellékletét képező tartalommal kezdeményezte Kiskőrös településrendezési eszközeinek módosítását.

A Kiskőrösi Rónaszéki Fürdő átfogó fejlesztésével érintett területek - 2723, 2724, 2712/12, 2725/4, 2725/5, 2725/6, 2725/2, 2725/3 és a 0559 hrsz-ú ingatlanok – egy övezetbe történő sorolása és azonos területfelhasználás kialakítása egyszerűsített eljárás keretében került módosításra. A módosítás során új beépítésre szán terület kijelöléséről a Képviselő-testület a 134/2022. számú határozatával döntött.

A Bács-Kiskun Vármegyei Kormányhivatal Állami Főépítészi Iroda a záró szakmai véleményezése során ellenőrzi, Magyarország és egyes kiemelt térségeinek területrendezési tervéről szóló 2018. évi CXXXIX. törvény 12. § (1) bekezdésnek való megfelelőséget, illetve az erről szóló Képviselő-testületi döntést.

Magyarország és egyes kiemelt térségeinek területrendezési tervéről szóló 2018. évi CXXXIX. törvény 12. § (1) bekezdése alapján, ha jogszabály új beépítésre szánt terület kijelölését nem tiltja, a településrendezési tervben új beépítésre szánt területet a következő szempontok mérlegelése alapján kell kijelölni:

a) az új beépítésre szánt terület csatlakozik a meglévő települési területhez,

b) az új beépítésre szánt terület kijelölése nem okozza a különböző települések beépítésre szánt területeinek összenövését, és

c) új beépítésre szánt terület kijelölésére csak akkor kerül sor, ha a települési térségben nincs a tervezett rendeltetésnek megfelelő beépítésre szánt területen beépítetlen földrészlet, vagy az épített környezet alakításáról és védelméről szóló 1997. évi LXXVIII. törvény (a továbbiakban: Étv.) szerinti barnamezős terület. A hivatkozott jogszabályi hely (2) bekezdése alapján az (1) bekezdés c) pontja szerinti szempontot abban az esetben nem kell mérlegelni, ha a c) pont szerinti meglévő beépítésre szánt terület - tervezett rendeltetésnek megfelelő - igénybevétele aránytalanul nagy terhet jelentene annak várható költsége miatt.

Fenti jogszabályi előírásról a Képviselő-testületnek döntést kell hoznia, ezért javaslom, hogy a Képviselő-testület a határozat-tervezetben foglaltak szerint egészítse ki a 134/2022. számú határozatát.

**Kiskőrös, 2023. március 17.**

 **Domonyi László s.k.,**

 **polgármester**

# HATÁROZAT-TERVEZET

1. A Képviselő-testület a Kiskőrös közigazgatási területén új beépítésre szánt terület kijelölése tárgyú 134/2022. számú határozatát az alábbi szövegrésszel kiegészíti:

*A 2. pont helyébe az alábbi szövegrész kerül:*

1. A Képviselő-testület nyilatkozik arra vonatkozóan, hogy az új beépítésre szánt terület csatlakozik a meglévő települési területhez, nem okozza a különböző települések beépítésre szánt területeinek összenövését.

*A 134/2022. számú határozat kiegészül a 3. ponttal:*

1. az új beépítésre szánt terület helyétől eltérő, már kijelölt beépítésre szánt terület meglétét nem mérlegelte, tekintettel arra, hogy a tervezett rendeltetésnek megfelelő igénybevétel aránytalanul magas költséget jelentene.
2. A 134/2022. számú határozat 2. pontja 4. pontra módosul.

**Felelős:**  polgármester

**Határidő:** azonnal

***A Képviselő-testület „Kiskőrös közigazgatási területén új beépítésre szánt terület kijelölése” tárgyú 134/2022. számú határozata a kiegészítéssel egységes szerkezetben:***

**134/2022. sz. Képv. test. hat.**

Kiskőrös közigazgatási területén új beépítésre szánt terület kijelölése

# HATÁROZAT-TERVEZET

A Képviselő-testület

1. az épített környezet alakításáról szóló 1997. évi LXXVIII. törvény 7. § (3) bekezdés e) pontjának megfelelve igazolja, hogy a Kiskőrösi Rónaszéki Fürdő átfogó fejlesztésével érintett területek rendezési tervben történő kijelölése Kiskőrös közigazgatási területének beépítésre szánt területnövelését célozza és a település már beépítésre kijelölt területén belül nincs megfelelő terület a fejlesztés megvalósításához.
2. A Képviselő-testület nyilatkozik arra vonatkozóan, hogy az új beépítésre szánt terület csatlakozik a meglévő települési területhez, nem okozza a különböző települések beépítésre szánt területeinek összenövését.
3. az új beépítésre szánt terület helyétől eltérő, már kijelölt beépítésre szánt terület meglétét nem mérlegelte, tekintettel arra, hogy a tervezett rendeltetésnek megfelelő igénybevétel aránytalanul magas költséget jelentene.
4. utasítja a polgármestert, hogy jelen döntését a településrendezési eszközök végső véleményezési dokumentációjával küldje meg a Bács-Kiskun Megyei Kormányhivatal Állami Főépítészi Iroda részére végső véleményezésre.

**Felelős:**  polgármester

**Határidő:** azonnal